ตอนนีหนูเพิ่งจะอายุ15ปีคะหมูเปันอีสุกอีใส่เพาะว่าติดมาจากน้องสาวหมูอยากรู้ว่าหมูจะรักษายังไงเพราะมันขึ้นทั่วร่างกายและบนหน้าบนหูและก็เท้าคะมันจะมีอาการคันตามตัวตะหลอดเวลาหนูยากรู้วิธีรักษาแล้วกูหมูควรจะเกามันไหม
สวัสดีค่ะ อาการของโรคอีสุกอีใส ได้แก่ มีไข้ อ่อนเพลีย ปวดศีรษะ เจ็บคอ เบื่ออาหาร หลังจากนั้น 1-2 วัน จะเกิดผื่นเป็นจุดแดง ๆ ตามร่างกาย ทั้งใบหน้า ลำตัว แขนขา รวมถึงอวัยวะเพศ ผื่นแดงเหล่านี้จะเริ่มกลายเป็นตุ่มพองขนาดเล็ก มีน้ำใส ๆ ภายในตุ่ม มักมีอาการคัน หลังจากนั้นจะตกสะเก็ด แล้วค่อยๆ ลอกจางหายภายในเวลาประมาณ 2 สัปดาห์ในเด็กเล็ก ส่วนใหญ่มักมีไม่อาการรุนแรงและไม่ค่อยเกิดภาวะแทรกซ้อน แต่ในวัยรุ่น ผู้ใหญ่ และผู้ที่มีภูมิต้านมานโรคต่ำ อาจเกิดภาวะแทรกซ้อนได้ เช่น ตุ่มน้ำใสติดเชื้อแบคทีเรียแทรกซ้อนจนเป็นตุ่มหนองหรือกลายเป็นฝี เป็นปอดบวม เยื่อหุ้มสมองอักเสบ กล้ามเนื้อหัวใจอักเสบ สมองอักเสบ ซึ่งอาจรุนแรงจนเสียชีวิตได้ดังนั้นหากอาการของ มีลักษณะตรงกับโรคอีสุกอีใสแนะนำให้ไปพบแพทย์ เพื่อพิจารณาทานยาต้านเชื้อไวรัสค่ะ เพื่อป้องกันความรุนแรงและภาวะแทรกซ้อนของโรค อีกทั้งจะช่วยลดระยะเวลาการป่วยเป็นโรคด้วย ซึ่งยาที่ใช้รักษาได้แก่ acyclovir, valacyclovir, famciclovir เป็นต้นสำหรับการดูแลตนเอง ได้แก่ การดื่มน้ำเปล่ามากๆ หากมีอาการคันมากแนะนำให้ใช้ทานยาแก้แพแก้คัน เช่น chlorpheniramine ไฮดรอกไซซีน (hydroxyzine) chlorpheniramine (CPM) เป็นต้น และควรตัดเล็บให้สั้นเพื่อป้องกันการเผลอไปเกาอาบน้ำให้สะอาดหลังการทำกิจกรรมที่สัมผัสฝุ่นหรือมีเหงื่อออกมาก และเช็ดตัวให้แห้ง เป็นต้น